Държавен вестник, бр. 30, 2024 г., стр. 57

БРОЙ  30	
Д Ъ Р Ж А В Е Н  В Е С Т Н И К 	
СТР.  57  
§ 2. Създава се раздел IV:
„Раздел IV
Обществено осигуряване на лицата, извърш­
ващи дейност по събиране на диворастящи 
гъби и плодове
Чл. 21. (1) Лицата, извършващи дейност 
по събиране на диворастящи гъби и плодове, 
се осигуряват за инвалидност поради общо 
заболяване, старост и смърт.
(2) Осигурителните вноски за рисковете по 
ал. 1 са изцяло за сметка на лицата, извършва­
щи дейност по събиране на диворастящи гъби 
и плодове, и се дължат в размерите за фонд 
„Пенсии“ върху месечен осигурителен доход в 
размер на половината от минималната работ­
на заплата за страната за съответния месец.
(3) Осигурителните вноски за лицата по 
ал. 1 се внасят от съответното държавно 
предприятие по чл. 163, ал. 1 от Закона за 
горите, издало позволителното по чл. 120, 
ал. 1, т. 3 от Закона за горите, до 25-о число 
на месеца, за който се отнасят.“
Заключителна разпоредба
§ 3. Постановлението влиза в сила от 
1 януари 2024 г.
Министър-председател:  
Николай Денков
Главен секретар на Министерския съвет:  
Ваня Стойнева
2592
ПОСТАНОВЛЕНИЕ № 91 
ОТ 4 АПРИЛ 2024 Г.
за одобряване на допълнителни разходи по 
бюджета на Министерството на вътрешните 
работи за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 2 790 000 лв. по бюджета на Минис­
терството на вътрешните работи за 2024 г. за 
стипендии на курсантите в Академията на Ми­
нистерството на вътрешните работи (АМВР).
(2) Средствата по ал. 1 да се осигурят за 
сметка на предвидените разходи в централния 
бюджет за изпълнние на политики по чл. 1, 
ал. 5, т. 7.3 от Закона за държавния бюджет 
на Република България за 2024 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Минис­
терството на вътрешните работи за 2024 г. 
по „Политика в областта на управлението и 
развитието на системата на Министерството 
на вътрешните работи“, бюджетна програма 
„Научни изследвания и разработки, обучение 
и квалификация“.
(2) Със сумата по чл. 1, ал. 1 да се увели­
чат показателите по чл. 12, ал. 3 от Закона 
за държавния бюджет на Република България 
за 2024 г.
Чл. 3. Министърът на вътрешните работи 
да извърши съответните промени по бюджета 
на Министерството на вътрешните работи за 
2024 г. и да уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси във връзка с чл. 1, ал. 5, т. 7.3 от 
Закона за държавния бюджет на Република 
България за 2024 г.
§ 2. Изпълнението на постановлението се 
възлага на министъра на вътрешните работи.
Министър-председател:  
Николай Денков
За главен секретар на Министерския съвет: 
Росен Кожухаров
2593
ПОСТАНОВЛЕНИЕ № 92 
ОТ 4 АПРИЛ 2024 Г.
за изменение на Наредбата за паричните обез­
щетения и помощи от държавното обществено 
осигуряване, приета с Постановление № 188 
на Министерския съвет от 2015 г. (обн., ДВ, 
бр. 57 от 2015 г.; изм. и доп., бр. 17 от 2016 г., 
бр. 30 от 2017 г., бр. 57 от 2018 г., бр. 40 от 
2019 г., бр. 72 от 2020 г., бр. 78 от 2022 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 27, ал. 3, изречение първо думи­
те „ако не са представени от заявителите“ и 
запетаята пред тях се заличават.
§ 2. В приложение № 18 към чл. 27 се 
правят следните изменения:
1. Думите „(временна неработоспособност/
трудоустрояване/бременност и раждане/
осиновяване на дете до 5-годишна възраст/
отглеждане на малко дете/парична помощ 
за инвалидност поради общо заболяване)“ се 
заменят с „(временна неработоспособност/
трудоустрояване/бременност и раждане/
осиновяване на дете до 5-годишна възраст/
отглеждане на дете до 2-годишна възраст/
отглеждане на дете до 8-годишна възраст от 
бащата (осиновителя)/парична помощ за ин­
валидност поради общо заболяване)“.
2. Раздел „Прилагам следните документи“ 
се изменя така:
„Прилагам следните документи:
1. Документ за самоличност (за справка).
2. Други ................................................................
Забележка. С ограждане на съответната цифра 
се отбелязва кои от изброените документи са 
приложени.“